Tropicus

Tropicus er en slekt av biller i familien strandgravere som kan ligne på små skarabider. Både larvene og de voksne billene lever i ganger de graver i sand- eller mudderbunn ved kanten av vann, enten elver, bekker eller ved saltvann. De kan kjennes på avlang, jevnbred og noe flat kroppsform, kraftige bein med piggete legger (tibiae), korte antenner og fremskytende munndeler.

Utseende 
Små (gjerne 2-3 millimeter), avlange, fint, hårete, rødbrune strandgravere. Hodet er forholdsvis stort med nokså lange kjever (mandibler) og en framskutt, mer eller mindre trekantet "snute". Pronotum er rundet, mye bredere enn langt, med en markert innskjæring mellom pronotum og de jevnbrede dekkvingene. Beina er korte og kraftige, leggene på forbeina med flere lange pigger.

Levevis 
Alle strandgraverne er knyttet til vann, men de holder seg på bredden. Noen arter lever på sandbunn i fjæra og er dermed blant de forholdsvis få billene knyttet til saltvann. Disse gjemmer seg i gangene sine ved flo sjø. Andre arter kan finnes ved brakkvann, for eksempel i takrør-sumper. Både voksne og larver graver ganger som de lever i. De voksnes ganger kan kjennes på at de ender i en "skorstein" av sand eller mudder. De spiser alger, plankton og lignende smått organisk materiale. Larvene spiser sand eller mudder og skiller ut næringsorganismene fra dette. Disse billene viser seg sjelden på overflaten, men de voksne flyr en del og tiltrekkes da til lys.

Utbredelse 
Slekten er utbredt i Amerika, mest i de varme områdene, men én art forekommer så langt nord som Ontario.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien strandgravere, Heteroceridae
 Underfamilien strandgravere (Heterocerinae)
 Slektsgruppen Tropicini
 Slekten Tropicus Pacheco, 1964
 Tropicus alcicornis Mascagni, 1989
 Tropicus aratus Miller, 1992
 Tropicus arawak Bameul, 1995
 Tropicus balli Skalický, 2006
 Tropicus banari Skalický, 2019
 Tropicus bartolozzi Mascagni, 1994
 Tropicus bertiae Skalický, 2006
 Tropicus bilineatus (Chevrolat, 1864)
 Tropicus braza Miller, 1992
 Tropicus carus Pacheco, 1964
 Tropicus cithara Pacheco
 Tropicus cordilleraensis Skalický, 2008
 Tropicus davidsoni Mascagni, 1993
 Tropicus debilis (Sharp, 1882)
 Tropicus deuvei Skalický, 2006
 Tropicus eliskae Skalický, 2019
 Tropicus excellens Miller, 1992
 Tropicus hevelorum Skalický, 2007
 Tropicus huachiensis Skalický, 2006
 Tropicus imperator Pacheco, 1964
 Tropicus infidus Miller, 1992
 Tropicus insidiosus (Grouvelle, 1896)
 Tropicus kolouseki Skalický, 2009
 Tropicus ladomae Ivie & Stribling
 Tropicus ladonnae Ivie & Stribling, 1984
 Tropicus lituratus (Kiesenwetter, 1843)
 Tropicus manni Skalický, 2008
 Tropicus maxwelli Skalický, 2009
 Tropicus mikolaseki Skalický, 2019
 Tropicus milleri Mascagni, 1993
 Tropicus minutus (Fall, 1920)
 Tropicus mipkae Skalický, 2013
 Tropicus nastenkae Skalický, 2019
 Tropicus niger Skalický, 2007
 Tropicus nigrellus King & Lago, 2012
 Tropicus panamensis Skalický, 2014
 Tropicus plaumanni Pacheco, 1964
 Tropicus pusillus (Say, 1823)
 Tropicus riosensis Skalický, 2007
 Tropicus sagittarius Pacheco, 1964
 Tropicus spangleri Skalický, 2007
 Tropicus sparus Miller, 1992
 Tropicus speciosa Miller, 1992
 Tropicus squamosus Pacheco, 1964
 Tropicus taghavianii Skalický, 2009
 Tropicus tobiasi Skalický, 2019
 Tropicus trifidus Skalický, 2007
 Tropicus trinidadensis Pacheco, 1964
 Tropicus tuberculatus Pacheco, 1964
 Tropicus tucumanensis Pacheco, 1964
 Tropicus vicinus Miller, 1992
 Tropicus westerduijni Skalický, 2009

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936
 Lawrence, J.F., Hastings, A.M., Dallwitz, M.J., Paine, T.A. og Zurcher, E.J. Delta Interactive Key – Coleoptera Elateriformia, Heteroceridae. 
 Silfverberg, H. 1992. Enumeratio Coleopterorum Fennoscandiae, Daniae et Baltiae. (Liste over Nordens biller). Helsinki.

Eksterne lenker 
 

Biller formelt beskrevet i 1964
Strandgravere